باتی افریقا اؤلکه‌لریندن نیجریه-نین بنوئه ایالتینده تؤره‌دیلن سلاحلی هوجوم نتیجه‌سینده 9 نفر حیاتینی ایتیریب.
حادثه بنوئه ایالتی‌نین ماکوردی بؤلگه‌سینده سلاحلی شخص‌لر طرفیندن تؤردیلیب. 9 نفرین اؤلدوگو سلاحلی هوجومدا چوخ سایدا آدام یارالانیب.
بنوئه پولیس سؤزچوسو کاترین آنه‌نه هوجوم‌لاری تصدیقله‌سه ده اؤلن‌لرین سایی باره‌ده معلومات وئرمه‌ییب. حادثه‌نین تؤردیلدیگی اراضییه تهلوکه‌سیزلیک قوه‌لری‌نین جلب اولوندوغونو بیلدیریب.
خاطیرلاداق کی، سون زامان‌لاردا اؤلکه‌ده سلاحلی شخص‌لر موتورسیکللرله هوجوم‌لار تشکیل ائتدیک‌لری اوچون بعضی ایالت‌لرده موتورسیکلین ایستیفاده‌سی قاداغان ائدیلیب.
بنوئه ایالتی حیواندارلیقلا مشغول اولان فولانی‌لر ایله اکینچی اولان بعضی قبیله‌لر آراسیندا اراضی موباحیثه‌سی سببی ایله شدت‌لی قارشیدورما‌لارا صحنه اولور. ائله کی می آیی‌نین 3-ده ایالتده‌کی هوجوم‌لار نتیجه‌سینده 17 نفر حیاتینی ایتیردی.
